Správa zo zahraničnej pracovnej cesty

1. Účastníci ZPC:

Titul, meno a priezvisko:	

Mgr. Jana Stadtruckerová.	
Pracovisko:	Odbor implementácie štátnej politiky, európskych a medzinárodných iniciatív výskumu a vývoja,  Sekcia vedy a techniky, MŠVVŠ SR, Stromová 1, 
813 30 Bratislava	
Pracovné zaradenie:	hlavný štátny radca, národný koordinátor projektov NPC EUREKA - Eurostars	
Znalosť jazykov:	AJ, FJ (C1, B1)	

2. Zahraničná pracovná cesta:

Štát:	Belgicko	
Mesto:	Brusel	
Vykonaná v doch:	7.10. – 9.10.2013	
Prijímajúca organizácia:	EUREKA Sekretariát, Rue Neerveld 107, 1200 Brusel 	
Účel cesty:	25. zasadnutie Poradnej skupiny programu Eurostars	
Spôsob financovania:	cestovné a pobytové náklady hradí MŠVVŠ SR	

3. Rámcový program pobytu:

7.10.2013

8.10.2013
9.10.2013

	odlet z Viedne do Bruselu, prílet o 11,20

12.30 – 17.00 – zasadnutie k programu Eurostars 1
  9.30 – 16.30 – zasadnutie k programu Eurostars 2

4. Stručný priebeh rokovaní:

         V dňoch 7.10. – 9.10. 2013 som sa zúčastnila 25.zasadnutia Poradenskej skupiny programu Eurostars. Túto skupinu tvoria národní projektoví koordinátori z krajín zapojených do programu Eurostars. Úlohou tejto skupiny je poskytnúť poradenstvo a priestor na diskusiu týkajúcu sa implementácie programu. Zasadnutie bolo rozdelené do dvoch častí. Prvá časť – 8.10.2013 bola zameraná na optimalizáciu procedúry požiadaviek na zmeny v projekte, Eurostars 2 – stav návrhu článku 185, hodnotiaca procedúra – podrobné vysvetlenie. Programu, dňa 9.10.2013, bol venovaný programu Eurostars 2, pokračovanie programu v novom Programovacom období 2014 – 2020. Bol stručne predstavený návrh novej webovej stránky určenej pre verejnosť, registračný systém – registrácia žiadateľa, hodnotiaci panel – kritériá voľby predsedu a členov hodnotiaceho panelu pre ďalšie výzvy v programe Eurostars 2 – 2014 – 2016.

Zasadnutie  dňa 8.10.2013

        Zasadnutie otvoril  Pedro de Sampario Nunes, prezident EUREKA sekretariátu.  Privítal účastníkov zasadnutia.  Po schválení programu a záznamu z predchádzajúceho zasadnutia EAG group, informoval účastníkov o diskusii v Rade EU a pracovnej skupine pre výskum, týkajúcej sa článku 185 Lisabonskej zmluvy. Tento článok umožňuje existenciu spoločných programov s členskými krajinami. Podľa tohto článku je zriadený aj program Eurostars 2. Diskusia v Rade sa týka hlavne otázky účasti krajín ako je Kórea a Kanada, a otázky implementačných nákladov programu (administratívne a náklady na hodnotenie). Takisto sa uvažuje o zvýšení členských príspevkov. Informoval o holandskom návrhu, týkajúci sa účastí tretích krajín v programe Eurostars 2. Ich návrh im umožní účasť. Takisto informoval, že sa čaká na rozhodnutie Rady EU ohľadom členských príspevkov.

          Ďalším bodom programu bola prezentácia Biancy Lepsa, projektová manažérka programu Eurostars. Vo svojej prezentácií sa zamerala na optimalizáciu procesu žiadostí o zmeny v projekte. Zhrnula zámery procedúry, ktoré prezentovala na predchádzajúcom stretnutí. Zdôraznila, že komunikácia žiadostí, bude prebiehať iba s koordinátorom projektu a informácia sa odošle NPC a NFB.

        Ďalšiu prezentáciu mal Peter Chrisnal – koordinátor výziev programu Eurostars 2. Zameral sa hlavne na procedúru hodnotenia, ktorú podrobne vysvetlil. Uviedol, že podrobný popis hodnotiacich kritérií, bude uvedený na ďalšom stretnutí EAG group 10.12.2013. Uviedol, že v hodnotiacom procese sa prepoja databázy expertov ESE a Horizontu 2020. Doteraz hodnotili projekty dvaja technickí experti, v novom programe budú traja, aby sa zlepšilo hodnotenie a transparentnosť a vylúčili sa slabé projekty. Pre projekty sa využíval systém štyroch hviezdičiek, v novom programe sa bude využívať systém 6 hviezdičiek. Umožní väčšiu diferenciáciu potenciálu pre technických expertov a presnejšie komentáre skóre. Vysvetlil kedy sa dosiahne zhoda pri hodnotení troma expertmi a minimálny prah (definovaný limit, počet hviezdičiek, ktorý musí projekt dosiahnuť, aby bol označený ako kvalifikovaný). EAG group schválila statický prah – jasne definovaný limit.

Zasadnutie dňa 9.10.2013

         Druhý deň zasadnutia otvoril a viedol l Pedro de Sampario Nunes, prezident EUREKA sekretariátu.  Tento deň bol venovaný programu Eurostars 2 – prezentácia webovej stránky, registračný systém – registrácia účastníkov, nominácia predsedu a členov Hodnotiaceho panelu (IEP), finančné informácie od členských krajín.
        Nasledovala prezentácia,  Niki Naska marketingovej manažérky zo sekretariátu EUREKA na tému:

 Eurostars Corporate Identity. 

        Vo svojej prezentácií predstavila nové logo programu a prezentovala návrh novej verejnej webovej stránky programu. Predstavila podrobnejší dizajn stránky, ktorá umožní registráciu žiadateľov, predloženie prihlášky, stiahnutie rôznych príručiek. Žiadateľ získa aj informácie o dostupnosti a podmienkach získania národných zdrojov. Stránka je určená pre verejnosť, má moderný dizajn. Oficiálne bude predstavená na úvodnej konferencii programu Eurostars 2 dňa 30.10.2013.
       Ďalším bodom bolo predstavenie  registračného systému – registrácia žiadateľa. Tú predstavil Michel Vanaermaete, IKT a projektový manažér z EUREKA sekretariátu. 

Registračný systém – webová platforma – registrácia žiadateľa

Žiadateľ vyplní jednoduchý formulár, kde uvedie svoje kontaktné údaje a stručné zhrnutie projektu. Emailom potom získa vygenerované heslo, ktoré mu umožní prístup k elektronickému formuláru prihlášky. Uviedol, že prihláška – formulár, by mal byť pripravený do konca októbra.

Ďalšiu prezentáciu mal Peter Chrisnal – koordinátor výziev programu Eurostars 2.

Kritériá oprávnenosti a usmernenia.

       V prezentácií uviedol, že bolo zapracovaných viacero zmien, ktoré vyplynuli z predchádzajúceho stretnutia. Týkali sa hlavne vykonávania výskumu malými a strednými podnikmi. Odstránilo sa kritérium týkajúce sa minimálnej ekonomickej aktivity malých a stredných podnikov. 
       V ďalšej časti programu sa venoval problematike  voľby a nominácií predsedu hodnotiaceho panelu IEP a členov hodnotiaceho panelu (IEP).:

Voľba a nominácia predsedu hodnotiaceho panelu (IEP) a členov hodnotiaceho panelu (IEP) na obdobie 2014 – 2016.

       V ďalšej prezentácií prezentoval potrebu zvoliť nového predsedu hodnotiaceho panelu IEP a nových členov hodnotiaceho panelu pre schvaľovanie projektov v prvej výzve programu Eurostars 2. Doterajšiemu predsedovi prof. Janečekovi z Českej republiky, končí funkčné obdobie. Predseda a členovia panelu sa budú voliť na obdobie 2014 – 2016. 

        Podrobne prezentoval požiadavky na predsedu a jednotlivých členov panelu a ich povinnosti a zodpovednosti.  Pri nominácií na presedu, sekretariát EUREKA vyzve HLR (Vysoký predstaviteľ EUREKA)  nominovať jedného kandidáta. SR môže  prostredníctvom Ing. Śtefana Boháčka nominovať vhodného kandidáta na predsedu IEP.  Pri členoch hodnotiaceho panelu môžeme navrhnúť maximálne 5 členov. Uzávierka prihlášok je 24.januára 2014. 

Finančné informácie 

Na záver požiadal účastníkov o vyplnenie dotazníka týkajúceho sa finančných informácií na národnej úrovni pre program Eurostars 2. Ide o údaje o intenzite financovania, maximálnej výške príspevku, forme  financovania. Termín odoslania dotazníka je 18.10. Informácie budú zverejnené na stránke programu Eurostars 2 určenej pre verejnosť.

Pedro de Sampario Nunes, prezident EUREKA poďakoval prítomným za účasť na zasadnutí a oznámil nový termín zasadnutia dňa 10.12.2013.

5.    Odporúčané závery:

Odporúčania sa týkajú hlavne programu Eurostars 2:
- Využiť možnosť nominovať členov a predsedu hodnotiaceho panelu IEP. SR má odborníkov, ktorý by vyhoveli kritériám a mali aj šancu uspieť vo voľbe
- Poskytnúť ESE dotazník  - finančné informácie do 18.10.2013
6.   Prehľad prinesenej dokumentácie a miesto jej uloženia
Prinesené materiály a prezentácie sú uložené na Sekcii vedy a techniky MŠVVŠ SR, kde sú 
na požiadanie k dispozícii. 
7.    Spôsob zverejnenia výsledkov ZPC, prenos získaných informácií
Správa i prinesené dokumenty zo ZPC sú archivované na Sekcii vedy a techniky MŠVVŠ SR, ako aj na Sekcii medzinárodnej spolupráce, európskych záležitostí a celoživotného vzdelávania MŠVVŠ SR a správa bola zverejnená na webovej stránke MŠVVaŠ SR.

Správu vypracovali: J. Stadtruckerová; NPC EUREKA, 		............................
                                    Eurostars 
Dátum: 18..10 2013
Správu schválil: Ing. Róbert Szabó, PhD.				............................
                 generálny riaditeľ sekcie vedy a techniky